**Monoteism**

*Adrian Nicula*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La început a fost rânjetul, a fost

Ameninţarea, a fost sălbatică

Încăierarea, încleştarea-n sânge

Între instincte contradictorii, în

Tăcerea savanei, întreruptă de

Răgetele necuvântătoarelor,

E nevoie de ordine şi bunul

Mers al grupului, unde domneşte în

Cele din urmă, cel care s-a luptat

Pentru putere în istovitoare

Conflicte, care ne-au definit, care

A însemnat o decizie, o clipă,

Care-a decis pe mai departe destin

Şi cale de urmat şi fiecare

Moment a însemnat dreptate pentru

Unii şi nedreptate pentru învinşi:

El, printr-o patologică manie

S-a înălţat şi s-a făcut pe sine

Dumnezeu, iar pe ea, cea mai frumoasă,

A condamnat-o la cădere, înger

Damnat, fiindcă a cutezat, să vrea,

Să fie asemenea lui, la fel cu

Acela, care, nu vrea să împartă

Cu nimeni nimic, dumnezeu în slavă,

El nu vrea să împartă puterea, iar

Ea nu vrea să împartă iubirea şi

Acesta e păcatul primar...

Adrian Nicula (2017)